கேள்வி: அ. ரேவதி பற்றி தகவல் சொல்.
பதில்: அ. ரேவதி (''A. Revathi'') என்பவர் நாமக்கல் சேர்ந்த எழுத்தாளரும், அரங்கலைஞரும், திரைப்பட நடிகையும், பாலியல் சிறுபான்மையினரின் உரிமைகளுக்காக பணியாற்றும் ஆர்வலரும் ஆவார். இவர் ஒரு திருநங்கை, ஹிஜ்ரா (தெற்காசியா) சமூகத்தைச் சேர்ந்தவர்.
கேள்வி: அ. ரேவதி - திரைப்பட வாழ்க்கை, நாடகங்கள் பற்றி விளக்கவும்.
பதில்: சந்தோஷ்சிவம் இயக்கத்தில் நவரசா படத்தில் சிறு காட்சியில் அறிமுகமாகி 2008 ஆம் ஆண்டில் இரண்டு திருநங்கைகளை முன்னணி கதாபாத்திரங்களாக கொண்ட தெனாவட்டு என்ற தமிழ் திரைப்படத்தில் அறிமுகமானதன் மூலம் ரேவதி புதிய வரலாறு படைத்தார். 2022ஆம் ஆண்டில் அபிஜீத் இயக்கத்தில் ''அந்தரம்'' என்ற மலையாளப் படத்தில் முக்கியக் கதாபாத்திரத்தில் நடித்தார்.[http://www.filmibeat.com/tamil/news/2008/aravanis-transgender-thenavattu-paal-190508.html Two trans-genders to play lead roles in Tamil films], 19 May 2008, Filmibeat.com, Retrieved 12 June 2016 2024 ஆம் ஆண்டு திவ்யபாரதி இயக்கத்தில் ''ஜில்லு'' படத்தில் நடித்துள்ளார். தனி நாடகமாக வெள்ளை மொழி நாடகம் அ. மங்கை அரசு அவர்களின் இயக்கத்தில் அமெரிக்கா, நேபாளம், தமிழ்நாடு, கருநாடகம், ஜெய்பூர், கேரளம் ஆகிய இடங்களில் 100 இடங்களை கடந்து நிகழ்த்திக்கொண்டியிருக்கிறது. அமெரிக்கா கொலம்பியாபல்கலைகழகத்தில் பட்ளர் நூலக முகப்பில் மாயாஏஞ்சலோ போன்ற பெண் எழுத்தாளர்களின் வரிசையில் 2019 ஆண்டு ரேவதி பெயரும் இடம்பெற்று திருநங்கையர்களுக்கும் இந்தியாவுக்கும் பெருமைசேர்த்தவராவார். https://www.thehindu.com/society/phenomenal-woman-thats-her/article29679044.ece/amp/ தல்கி என்ற கன்னட நாடகம் பெங்களூரில் வசிக்கும் ஐம்பது வயதுக்கு மேல் உள்ள எட்டு திருநங்கையர்கள் சேர்ந்து ஸ்ரீஜித்சுந்தரம் இயக்கத்திலும் நடித்துள்ளார். தமிழ் நாடு அரசு மாதிரிப் பள்ளியில் மாணவ மாணவிகளுக்கு வெள்ளை மொழி நாடகமும் பாலின சமத்துவம் மாணவர்களின் ஆளுமை வளர்ச்சிக்காக பயிற்சிகளும் கொடுப்பதோடு அரசு பள்ளி மாணவ மாணவிகளுக்காக பாலின சமத்துவ பாடலையும் எழுதியிருக்கிறார். தன் கலைமூலம் மாணவர்களிடையே திருநங்கை திருநம்பிகள் கல்வி தடையின்றி படிக்கவேண்டி சமத்துவத்தை ஏற்படுத்தி வருகிறார்.